ועדת הכנסת, כנסת 17, פרוטוקול מספר 1, 2006-05-16 09:00

רוחמה אברהם-בלילא: תודה רבה גברתי היושבת ראש.

גדעון סער: האם מותר גם לאופוזיציה לברך?

בתנאי שלא תזכיר פה אחרים שמכאן הלכו למקום אחר.

דוד טל: המסורת בבית הזה, שנציג הסיעה הגדולה מברך קודם.

דוד טל: את זה למדתי מגדעון סער בקדנציה הקודמת.

אבל הוא כבר שכח את זה.

אני כל הזמן אמרתי לחה"כ גדעון סער, שיש לי חיבה יתרה אליו, שיש גלגל.

כאשר עברתי ממפלגתי שלי למפלגת קדימה והגעתי לאריאל שרון, הוא סימן לי עיגול, ואמר לי כי הוא היה פעם למטה ועכשיו הוא למעלה.

אנחנו אף פעם לא נזכיר לגדעון סער איך הוא התעלל בנו, ואיך הסברנו לו כל הזמן שיש גלגל והוא מתהפך הרבה יותר מהר ממה שאנחנו חושבים.

כאשר רובי ריבלין, שהיה אז יו"ר הכנסת, אני הייתי יו"ר האופוזיציה וגדעון סער היה יו"ר הקואליציה של הסיעה הגדולה, בכל פעם שאמרתי שתי הסיעות הגדולות, הוא היה אומר, איזה שתי סיעות גדולות, אתם בכלל לא קיימים.

אורי אריאל: האם נצא ונשאיר אתכם להעביר חוויות?

הסיפור הוא לא סיפור אישי.

אני רציתי לומר, כי יש פה הרבה מאוד סיעות קטנות, שמחר תהיינה קטנות.

גדעון סער: היא מסבירה לך שמחר אנחנו בשלטון שוב.

אני זוכרת, שרובי ריבלין היה אומר לו: גדעון, תדע לך היום זה כך ומחר זה אחרת.

זה קרה לגדעון מאוד מהר.

רוחמה אברהם-בלילא: גברתי יושבת הראש, חבריי חברי הכנסת, אני מודה על האמון הרב בבחירתכם בי.

רוחמה אברהם-בלילא: ועדת הכנסת היא אחת הוועדות החשובות, שצריכה להבטיח את פעילותה התקינה של הכנסת, וכך ייעשה.

רוחמה אברהם-בלילא: אני מוכרחה לומר, כי זה ההרכב הכי גדול שהיה לוועדת הכנסת, 25 חברים.

רוחמה אברהם-בלילא: אני רוצה לקוות, שהאווירה הנעימה ששורה כעת תשרור כאן גם בעתיד.

רוחמה אברהם-בלילא: אני רואה שיתוף פעולה מלא בין כל חברי הכנסת.

רוחמה אברהם-בלילא: אני פחות רוצה לראות כאן קואליציה ואופוזיציה.

רוחמה אברהם-בלילא: אני רוצה לעבוד מתוך שוויון בין סיעות הבית, עבודה דמוקרטית.

רוחמה אברהם-בלילא: גברתי היו"ר, אנחנו מברכים אותך כאן בשם הוועדה.

רוחמה אברהם-בלילא: כפי שאת יו"ר הכנסת פעם ראשונה, גם אני יו"ר ועדת הכנסת בפעם הראשונה.

עוד מעוז גברי נפל.

רוחמה אברהם-בלילא: לצערי, הרכב הנשים בכנסת הנוכחית פחת לעומת הכנסת הקודמת.

גדעון סער: מי חסרה לך במיוחד?

רוחמה אברהם-בלילא: אני לא אתייחס לזה שמית.

רוחמה אברהם-בלילא: אני מאמינה בשיתוף פעולה, ואני מאחלת לכולנו עבודה פורייה.

רוחמה אברהם-בלילא: הכנסת הקודמת הצליחה להוביל את אחד המהלכים ההיסטוריים הגדולים שהיו במדינת ישראל.

רוחמה אברהם-בלילא: מה שזכור לציבור, הוא הנושא של הסרת חסינו, התבטאויות אתיות כאלה ואחרות.

רוחמה אברהם-בלילא: אני חושבת שבשיתוף פעולה מלא עם יו"ר הכנסת, אנחנו נצליח להראות לעני התקשורת והציבור, שאפשר לנהל את הדיונים כאן, למרות המחלוקת, באווירה נימוסית והתחשבות אחד בשני.

רוחמה אברהם-בלילא: אני לא מתכוונת לצעוק או לדבר ברמקול.

רוחמה אברהם-בלילא: הוועדה הזאת תתנהל בצורה שקטה, כאשר כל אחד ואחד יישמע ואנחנו נתחשב בדעתו.

רוחמה אברהם-בלילא: אני מאחלת לכולנו שיתוף פעולה פורה ומעניין.

דוד טל: בא לי להציע ליו"ר החדשה לאמץ ולסגל את דרך התנהלותו של גדעון סער ורוני בר און, אבל אני בפירוש אומר לא.

דוד טל: כמו שיו"ר הכנסת הקודם, רובי ריבלין, השתדל להיות מאוד ממלכתי, כך צריך להיות גם בוועדה הזאת.

דוד טל: הוועדה הזאת לא דומה לוועדות אחרות.

דוד טל: כאן צריך להפעיל שיקול דעת ולהיות מאוד ממלכתי ופחות פוליטי, כי אז יהיה אימון ביו"ר הוועדה ובוועדה עצמה ובמילא הדברים יתנהלו טוב יותר.

גדעון סער: גברתי יו"ר הכנסת, אני ממליץ לך לאמץ את המלצתו של דוד טל, לא לנהוג כדרכי.

גדעון סער: יו"ר הכנסת יצרה תקדים, כאשר היא אמרה שהיא מאוד אוהבת אותך.

גדעון סער: גם לי מותר לומר, כי אני מאוד אוהב אותך.

גדעון סער: אני חושב, שזאת בחירה טובה.

גדעון סער: יש לך יחסי אנוש טובים ומסירות מאוד גדולה.

גדעון סער: אמנם בכנסת הקודמת לא היית חברה בוועדה הזאת, אבל בגלל שאני שיגעתי אותך היית פה הרבה מאוד.

גדעון סער: לכן, מעבר לזה שאת מכירה את עבודת הבית את גם מכירה את עבודת הוועדה הזאת.

גדעון סער: האמת היא, שהוועדה הזאת גם ידעה רגעי שפל בקדנציה הקודמת.

גדעון סער: בעיקר, אני מדבר על הליכים שהיו להסרת חסינות ותוצאות שלהם.

גדעון סער: אני לא פעם נקטתי עמדה בניגוד לעמדת חבריי לסיעה.

גדעון סער: השורה התחתונה, היתה שתדמית הבית הזה נפגעה.

גדעון סער: אנחנו לא יכולים להגיד, כי הוועדה הזאת בכנסת הקודמת לא תרמה לכך.

גדעון סער: צריך לקחת את זה בחשבון.

גדעון סער: לוועדה הזאת מגיעים כל אותם נושאים, שיש להם פוטנציאל בתקשורת לגרום נזק לבית הזה.

גדעון סער: אני משוכנע, שאת תדעי לנהל את הדברים בצורה חכמה, כדי שלא נחזור לאותם מקומות.

גדעון סער: אני מאחל לך, שתהיי יו"ר טובה לטובת כל החברים בבית וכל החברים בוועדה.

אחמד טיבי: ועדת הכנסת היא ועד הבית, שתפקידו לפקח,לנהל ולשדרג את עבודת הכנסת.

אחמד טיבי: אני מקווה וסבור, כי חברת הכנסת אברהם תדע לעשות את זה.

אחמד טיבי: היא צריכה לזכות בסיוע של הקואליציה והאופוזיציה.

אחמד טיבי: הרוח היא לא של אופוזיציה וקואליציה, אלא של עבודה עניינית ושיקול דעת ענייני.

אחמד טיבי: לא תמיד זה היה כך בכנסת הקודמת.

אחמד טיבי: היו רגעים של קטטות והתבטאויות קשות, מילים שהם הרבה מעבר לפרלמנטריזם התקין, כמו רגעי הסרת החסינות.

אחמד טיבי: אני שייך לאלה שמאוד מקווים להצלחתך ורוצים בכך.

אחמד טיבי: אני סבור, שיהיה מעניין בכנסת הבאה.

אסתרינה טרטמן: כנציגת ישראל ביתנו, אני מביאה את ברכת המפלגה.

גם שם זו פעם הראשונה שיש יו"ר אישה.

אסתרינה טרטמן: בשונה מהחברים שדיברו עד עכשיו, אני טירונית.

אסתרינה טרטמן: אין לי חוויות היסטוריות מהבית הזה או מהוועדה הזאת.

אסתרינה טרטמן: זה נחמד לי לשמוע ולהתבשם, וזה אפילו עושה לי טוב בלב.

דוד טל: אבל חברתי היתה חברה בכנסת הקודמת.

אורי אריאל: היא לא הספיקה לצבור חוויות.

אסתרינה טרטמן: כיוון שאני די חדשה במערכת הזאת, אני מסתכלת קדימה.

קדימה זה טוב.

אסתרינה טרטמן: אין לי בעיה עם האמירה הזאת.

אסתרינה טרטמן: אל תשכחו שבסופו של דבר יש לנו רק בית אחד, וישראל היא ביתנו.

אסתרינה טרטמן: העובדה ששלושתנו חדשות בתפקידים שלנו היא סימבולית, ואני מברכת על כך באופן מיוחד.

אסתרינה טרטמן: גברתי יו"ר הכנסת את עושה היסטוריה לאחר 58 שנים.

אסתרינה טרטמן: חה"כ רוחמה אברהם, יש לי סימפטיה מיוחדת אלייך, ואת יודעת זאת.

אסתרינה טרטמן: אני מקווה, שהנוכחות שלנו פה כנשים, ושיסלחו לי כל הגברים, תוכל לתת ביטוי.

אסתרינה טרטמן: גם אם קטנו מבחינת הכמות, אנחנו נגדיל מבחינת האיכויות.

אסתרינה טרטמן: אנחנו נהיה רק תחילתה של דרך.

אסתרינה טרטמן: הנשים תמשכנה ותעמודנה בתפקידי מפתח חשובים, ותעשנה את המרב והמיטב.

אסתרינה טרטמן: אני רוצה לאחל לכן בהצלחה, ואני מקווה לשיתוף פעולה גם של המין הגברי שיושב פה איתנו.

יעקב מרגי: גברתי יו"ר הכנסת וחברתי חברת הכנסת רוחמה אברהם, יו"ר ועדת הכנסת, על חברת הכנסת רוחמה אברהם, ניתן לומר שהיא היתה גשר לכל אלה שהרגישו במדבר בקדנציה הקודמת.

יעקב מרגי: אם היה צריך לגשר ולתווך, היא היתה זאת שעשתה זאת.

יעקב מרגי: זה יעזור לה בוועדה הזאת.

יעקב מרגי: אני איתך בקואליציה.

יעקב מרגי: למרות שמדובר פה בצד נשי, אני כגוש חרדי מברך על הבחירה שלך ומאחל לך הצלחה.

אסתרינה טרטמן: למה למרות.

יעקב מרגי: אני אמרתי את זה לאוזניים קשובות וקרויות.

יעקב מרגי: אני לא חוזר בי.

יעקב מרגי: אני מאמין, שהצד הזה יועיל לוועדה הזאת שהיה בה המון אגרסיביות.

יעקב מרגי: יישר כוח.

קולט אביטל: אני רוצה לצרף את ברכותיי מזווית קצת יותר נשית.

קולט אביטל: אני רוצה לומר, כי אני מאוד שמחה שקיבלת על עצמך את הוועדה הזאת.

קולט אביטל: הציפייה שלי, היא שתעשי את זה בהגינות, ואני יודעת שאת יודעת לעשות את זה.

קולט אביטל: אני מקווה שתביאי גם רגיעה.

קולט אביטל: אלה תכונות שנשים מסוגלות להן.

קולט אביטל: לכולנו, אני מאחלת שש"ס תביא גם אישה לרשימה בקדנציה הבאה.

יעקב מרגי: לא להיסחף.

יעקב מרגי: לאט-לאט.

נאדיה חילו: אני מצטרפת לסולידריות הנשית.

נאדיה חילו: בקדנציה הקודמת הייתי שותפה בוועדה למעמד האישה.

נאדיה חילו: אני חושבת, שהבית הזה אמור להקרין את הערך השוויוני ואת ההכרה במעמד האישה.

נאדיה חילו: גברתי היו"ר, ברכתי אותך מל במת הכנסת.

נאדיה חילו: גברתי יו"ר הוועדה, אני בטוחה, שהוועדה תתנהל בראשותך הצד הטוב ביותר ובשוויוניות מוחלטת.

לחיים.

לחיי הצלחת הוועדה, הצלחת הבית.

אני מאחלת שיתוף פעולה פורה.

המלצה למינוי יו"ר לוועדות הכנסת

רוחמה אברהם-בלילא: אני שמחה לפתוח את ישיבתה הראשונה של ועדת הכנסת.

רוחמה אברהם-בלילא: על סדר היום שמונח לפניכם יש מספר נושאים.

רוחמה אברהם-בלילא: אנחנו נתחיל עם הנושא של המלצה למינוי יושבי ראש לוועדות הכנסת.

רוחמה אברהם-בלילא: אני אקריא את ההמלצות שהובאו אלינו: ועדת הפנים ואיכות הסביבה – חה"כ ג'אלב מג'אגלה, ועדת החינוך,התרבות והספורט – חה"כ מיכאל מלכיאור.

רוחמה אברהם-בלילא: הוועדה לענייני ביקורת המדינה – חה"כ יורי שטרן, ועדת המדע והטכנולוגיה – חה"כ זבולון אורלב.

רוחמה אברהם-בלילא: ועדת העבודה, הרווחה והבריאות – משה שרוני.

גדעון סער: בוועדת הכלכלה חה"כ משה כחלון.

אביגדור יצחקי: בוועדת חוץ וביטחון יהיה חה"כ צחי הנגבי.

רוחמה אברהם-בלילא: יו"ר ועדת חוץ וביטחון יהיה צחי הנגבי, ויו"ר ועדת הכלכלה יהיה משה כחלוני.

רוחמה אברהם-בלילא: אנחנו נעביר היום את יו"ר הוועדות, כדי שיתחילו בעבודה.

רוחמה אברהם-בלילא: לגבי ועדת הכספים, ועדת חוקה ומשפט, הוועדה לקידום מעמד האישה וועדת הקליטה והעלייה, אני מקווה שנבחר מחר את יושבי הראש.

אביגדור יצחקי: ההמלצה היא, שחה"כ ליצמן נישאר בוועדת הכספים בינתיים.

אביגדור יצחקי: לגבי ועדות חוקה, עלייה וקליטה, חברי הוועדה יבחרו יו"ר כל ישיבה.

ארבל אסטרחן: זה חייב להיות בהמלצת הוועדה הזאת.

ארבל אסטרחן: זה יכול להיות גם יו"ר זמני.

רוחמה אברהם-בלילא: כל שבוע מחדש אנחנו נצטרך להמליץ על שם.

ארבל אסטרחן: ועדה לא יכולה לבחור יו"ר בלי המלצת ועדת הכנסת, כך קובע התקנון.

ארבל אסטרחן: ועדת הכנסת יכולה להמליץ על יו"ר קבוע או על יו"ר זמני, שיש לו את כל הסמכויות, למרות שהשם שלו הוא זמני על מנת להדגיש את הנושא שטרם הוחלט מי יהיה היו"ר הקבוע.

רוחמה אברהם-בלילא: ועדת הכנסת ממליצה, כי חה"כ ליצמן יהיה יו"ר ועדת הכספים הזמני, עד אשר שנקבל הודעה אחרת.

אביגדור יצחקי: לגבי שאר הוועדות, בישיבה הבאה אנחנו נביא את ההמלצה.

ראובן ריבלין: עד אשר הוועדה תחליט אחרת.

רוחמה אברהם-בלילא: מי בעד ההצעה שהצעתי?

רוחמה אברהם-בלילא: ה צ ב ע ה בעד – כולם נגד - אין נמנעים - אין ההצעה התקבלה פה אחד.

רוחמה אברהם-בלילא: ערעורים על החלטת יו"ר הכנסת והסגנית שלא לאשר דחיפות הצעות לסדר היום.

רוחמה אברהם-בלילא: הנושא השני שעל סדר היום, הוא ערעורים על החלטת יו"ר הכנסת והסגנים שלא לאשר דחיפות הצעות לסדר היום.

רוחמה אברהם-בלילא: האם חברי הכנסת שהגישו את ההצעות ומערערים נמצאים כאן?

קולט אביטל: חוץ מעמי איילון, שאני ממלאת את מקומו.

רוחמה אברהם-בלילא: האם ניתן לעשות זאת?

ארבל אסטרחן: התקנון מתייחס לעניין ההסמכה.

ארבל אסטרחן: התקנון קובע, שאם חבר כנסת נעדר מישיבה בעת שדנים בערעור שלו, יראו אותו כמי שלא הגיש ערעור.

ארבל אסטרחן: רק אם קבעה ועדת הכנסת כי נבצר ממנו להשתתף מסיבה רפואית או מסיבה מוצדקת אחרת, יכול חבר כנסת אחר שהוסמך לכך בכתב לייצג את המערער.

רוחמה אברהם-בלילא: האם יש לנו הסמכה בכתב?

גדעון סער: בכנסת הקודמת שינינו את התקנון, כי זה הפך לתעשייה של מערערים על החלטות נשיאות ולא נוהגים להגיע.

רוחמה אברהם-בלילא: אנחנו נתחיל עם הצעתו של חה"כ דב חנין, בנושא גל אלימות במוקדי אלימות בסוף השבוע האחרון.

רוחמה אברהם-בלילא: חה"כ חנין, אתה מתבקש להציג את הנושא.

דב חנין: אני מניח, שכולכם קראתם את עיתוני יום ראשון.

דב חנין: מה שהתרחש במוקדי הבילוי בארץ בסוף השבוע האחרון, חרג מהסטנדרט הקשה של התקופה האחרונה.

דב חנין: אנחנו מגיעים למצב שעד לרגע זה שוכבים בבתי החולים צעירים פצועים.

דב חנין: הדבר היחידי שהם עשו, זה שהם השתתפו באירועי בילוי.

דב חנין: הם נחתכו על ידי סכינים, נפגעו על ידי פוגעים.

דב חנין: אלה דברים שאסור לעבור עליהם לסדר היום.

דב חנין: הכנסת הזאת נמצאת בתחילת דרכה, ואנחנו צריכים להקרין לציבור את הרגישות שלנו לנושאים שמעסיקים את הציבור, נושאים שלא מצליחים מספיק להגיע לסדר יומה של הכנסת.

דב חנין: אני שמעתי הנמקה שמאוד הכעיסה אותי של היו"ר והסגנים, שהיה כבר דיון במליאה על אלימות במשפחה.

דב חנין: ההנמקה הזאת היא לא מן העניין.

דב חנין: למרבית הצער, יש לנו כמה סוגים של אלימות בחברה הישראלית, וראוי שכל זמן שתהיה אלימות ואנשים ייפגעו ממנה, נדון בזה.

דב חנין: אני מקווה, שיגיע הרגע שלא נצטרך לדון באלימות במשפחה או במוקדי בילוי.

דב חנין: טעם שני לערעור שלי, הוא שזה איננו נושא שרק אני העליתי.

דב חנין: העלתה אותו שורה ארוכה של חברי כנסת כמעט מכל סיעות הבית, חה"כ אהרוניביץ מישראל ביתנו, חה"כ וקניו מש"ס, חה"כ זחאלקה מבל"ד, חה"כ רביץ מיהדות התורה, חה"כ זיו מסיעת הגמלאים, חה"כ כהן מסיעת מרצ, חה"כ ח'ילו מסיעת העבודה.

דב חנין: מכל סיעות הבית אנשים הרגישו שאת הנושא הזה יש להניח על שולחן הכנסת.

דב חנין: טעם נוסף שהוא חצי פורמלי, הוא שסעיף 86א לתקנון קובע, שאם מוגשת הצעה לסדר שחתומים עליה חברי כנסת שסיעותיהם מהוות רוב בבית, היו"ר והסגנים רשאים לראות בהם כאילו שהכנסת כבר החליטה לכלול אותם על סדר יומה.

דב חנין: מבחינה פורמאלית, זאת סמכות שבשיקול דעת.

דב חנין: רק מקרב המציעים יש 64 חברי כנסת.

דב חנין: משלושת הטעמים האלה וכצעד של המחשת הזעזוע שלנו וחוסר הנכונות שלנו להשלים עם נושאים כאלה, ראוי שנכלול את זה בסדר יומה של הכנסת.

רוחמה אברהם-בלילא: ישיב חה"כ טל מטעם נשיאות יושבת הראש והסגנים.

דוד טל: אני חייב לומר, כי כל הנושאים שנמצאים היום בערעור, הם נושאים מאוד חשובים.

דוד טל: כפי שנשיאות הכנסת סבורה כל הזמן, סברנו כי רק כהצעות דחופות יאושרו.

דוד טל: הנושא של אלימות כבר נדון בכנסת בשבוע הראשון לפתיחת מושב הכנסת.

דוד טל: היות והדבר הזה לא דבר חדש, יש אפשרות שהמציע יציע הצעה רגילה, ואנחנו נכבד את זה.

דוד טל: אני מדגיש, כי כל הנושאים שלא אישרנו אותם הם נושאים חשובים, אבל לא דחופים.

אורי אריאל: ברכותיי להצלחתך.

אורי אריאל: אני רוצה לאחל לכולנו שנדע לשתף איתך פעולה.

אורי אריאל: אמר חה"כ טל, כי כל הנושאים הם חשובים.

אורי אריאל: כרגע אין חקיקה.

אורי אריאל: זה לא מצב בו הכנסת מתכנסת בשעה 11:00 ויש לפניה 40 חוקים ובקצה היום יש כמה הצעות לסדר.

אורי אריאל: לכן, אני מציע לכולנו לאשר את כל ההצעות.

אורי אריאל: עד אשר הכנסת תעבוד בצורה יותר מלאה, כולל חקיקות, יש לאשר לדון בכל ההצעות האלה.

אורי אריאל: זה אפשרי, זה ראוי ונכון.

אורי אריאל: ובא לציון גואל.

יורם מרציאנו: אני יודע שגברתי ביקשה כמוני מחלקת המחקר של הכנסת לקבל נתונים בעניין.

יורם מרציאנו: אני עובד על הצעת חוק בעניין הזה.

יורם מרציאנו: אני חושב שזאת אחת מהרעות החולות של החברה הישראלי.

יורם מרציאנו: אני בא ממקומו של אב.

יורם מרציאנו: אני רואה כל שבוע מה קורה במועדונים, ואני חרד כל פעם מחדש.

יורם מרציאנו: אם מדברים על דבר דחוף, אלה אחד מהדברים הכי דחופים מבחינתנו כמחוקקים, כאנשים שאחראים לשלומו של הציבור הישראלי.

יורם מרציאנו: אני תומך בהצעתו של חה"כ דב חנין.

נאדיה חילו: אני גם הייתי בין אלה שהגישו את ההצעה לדיון.

נאדיה חילו: כאשר קיימנו דיון בנושא אלימות במשפחה התייחסתי גם לאלימות בקרב ילדים ובני נוער.

נאדיה חילו: הנתונים הצביעו על כ- 30% ילדים שנפגעו, ו- 60% מקרב בני הנוער דיווחו על אלימות פיזית או נפשית.

נאדיה חילו: אני חושבת, שזה אמור להדליק אור אדום.

נאדיה חילו: אני כקצינת מבחן לשעבר, שעסקתי עם נוער וחסרי ישע, כל קורבנות האלימות והעבריינות, חושבת שצריך להפריד בין סוגי האלימות.

נאדיה חילו: הבית הזה צריך לתת דעתו גם בעניין הזה ויקיים דיון עם המלצות.

נאדיה חילו: חשוב לצאת עם המלצות, שיחייבו מערכות שונות בחברה, לא רק המשטרה, אלא גם מערכות טיפוליות ומערכת החינוך.

אביגדור יצחקי: למען הגילוי הנאות, אני ישבתי בנשיאות הכנסת מתוקף תפקידי כיו"ר הקואליציה, וחשבתי כי זה הנושא החשוב ביותר מכל ההצעות הדחופות.

אביגדור יצחקי: בנשיאות הכנסת ישבו ויישבו כמעט כל נציגי הבית.

אביגדור יצחקי: מכסת הזמן שעומדת לרשותנו היא מוגבלת, ולכן אין ברירה וצריך לבחור.

אביגדור יצחקי: אי אפשר לדון בכל ההצעות.

אביגדור יצחקי: אם אנחנו על כל החלטה של נשיאות הכנסת נערער, זה יביא למבוכה בנשיאות הכנסת, כאילו שיקול הדעת שם הוא לא מספיק טוב.

אביגדור יצחקי: אני אומר לכם בצורה שאינה משתמעת לשני פנים, שאני הייתי בעד הנושא הזה, אבל אנשים אחרים העלו גם נושאים אחרים, ובסוף התקבלה החלטה על ידי כולם, איזה נושאים הם יותר דחופים מבין כלל הנושאים שהוצעו.

אביגדור יצחקי: אם אנחנו בתוך מסגרת הזמן הנתונה נכניס 10 נושאים, זאת התייחסות לא רצינית לנושאים.

אביגדור יצחקי: אי אפשר לדון בכל הנושאי ם ביום אחד.

אביגדור יצחקי: אני חושב, שנכון עשתה נשיאות הכנסת שהגבילה את מספר הנושאים שיידונו בכל יום על מנת להקדיש תשומת לב מרבית והבנה נכונה.

אביגדור יצחקי: אם נעלה 8-10 הצעות דחופות לסדר היום, כל מציע יוכל לדבר על זה דקה בדיוק.

אביגדור יצחקי: לכן, אני חושב שצריך לתת גיבוי לשיקול הדעת של נשיאות הכנסת, אלא אם כן יש חריגה שנראית פוליטית.

אביגדור יצחקי: הדבר השני, צריך להגביל את מספר הנושאים ביום אחד.

אביגדור יצחקי: אני מציע, שוועדת הכנסת תקרא לנשיאות כי הנושא הזה של גל האלימות יהיה אחד הנושאים הדחופים שיידונו בשבוע הבא.

ראובן ריבלין: גברתי היו"ר, אנחנו מכירים אותך למעלה מעשור ואנחנו יודעים שלא היה תפקיד שלא יכולת לו, גם כאשר היו אנשים שרצו לפקפק, למרות שלא פקפקו בלבם.

ראובן ריבלין: אני רוצה להתייחס לעניין ברמה העקרונית.

ראובן ריבלין: זה נכון מה שאורי אריאל אמר, היום יש זמן ואפשר לדון על מה שרוצים.

ראובן ריבלין: עם זאת, בכל שבוע מוגשות בין 30 ל-40 הצעות דחופות.

ראובן ריבלין: כל הצעה היא דחופה למגיש.

ראובן ריבלין: נוצרה מסורת, שבה חברי הכנסת המערערים משני קצוות הבית באים לכאן ומצביעים כל אחד על הערעור של האחר.

ראובן ריבלין: נוצר מצב שבו במקום 5 הצעות דחופות לסדר, כפי שהתקנון מאפשר, אנחנו מקבלים בימי רביעי, שהם ימי הדיונים של חברי הכנסת, שתחילתם בהצעות חוק, אנחנו פועלים בשעות אחר הצוהריים המאוחרות בכנסת ריקה.

ראובן ריבלין: במקום להביא להאדרת שמה של הכנסת, האדרת שמו של הנושא מבחינת תשומת הלב הציבורית, אנחנו עושים זילות לאותו עניין, שכן בדרך הטבע הצעות שהתקבלו על ידי הטבע הן קודמות להצעות שהתקבלו לאחר ערעור.

ראובן ריבלין: לכן, אני מזהיר את כולנו.

ראובן ריבלין: כולנו בחרנו נשיאות, וטוב שנכבד את שיקול דעתה, אם כי לא תמיד.

ראובן ריבלין: כאיש אופוזיציה, ויש לי את הרושם והביטחון שאני אהיה באופוזיציה בכל התקופה הזאת של הכנסת ה-17, אלא אם כן יחזרו בנים שובבים אלינו, תמיד נוח להצביע בעד כל ערעור, אבל חשוב שנהיה אחראים.

ראובן ריבלין: יש לנו נשיאות שבה כמעט כל חברי הבית מיוצגים בה, וטוב נעשה אם נכבד את הנשיאות.

ראובן ריבלין: פה יש מצב בו נציגי יותר ממחצית חברי הכנסת הגישו הצעה.

ראובן ריבלין: הנושא הזה הוא ראוי להיות נדון על פי סעיף 86.

ראובן ריבלין: אם הייתי בנשיאות הייתי שוקל, האם לא ראוי שכל שבוע נקיים דיון על נושא האלימות בגלל המכה הרעה שאנחנו עדים לה וחווים אותה.

ראובן ריבלין: למגינת לבי ולצערי, הנושא הזה לא יורד מסדר היום.

ראובן ריבלין: זאת אומרת, שאין בו שום דחיפות.

ראובן ריבלין: יש הצעות אחרות שמוקצות לסיעות השונות.

ראובן ריבלין: דברים חשובים שהופכים אותה להצעה רגילה ולא להצעה דחופה.

ראובן ריבלין: הצעה דחופה, היא הצעה שאתה מעלה אותה על סדר היום ונותן לה את תשומת הלב הציבורית, כאשר יש חובה לעורר אותה ולהעמיד אותה על סדר היום.

ראובן ריבלין: הנושא הנדון נמצא על סדר יומנו כל הזמן.

אביגדור יצחקי: סעיף 86 חל על 25 מתוך ההצעות שהוצעו.

ראובן ריבלין: סעיף 86 יכול להיות לגבי 20 מתוך 30 ההצעות.

ראובן ריבלין: יש לנו 120 חברי כנסת, ולכן זאת לא בעיה.

ראובן ריבלין: כל פעם שאני ארצה להגיש הצעה דחופה לסדר, אני אדאג ש-4 מהמפלגות היותר גדולות בבית יהיו שותפות להצעה לסדר, כאשר יהיה אפשר לדבר על סעיף 86 או כדי שהנשיאות תחליט שכדאי לדון בנושא זה.

ראובן ריבלין: בסופו של דבר, אפשר את יום שלישי להקדיש לסעיף 86, כאשר הממשלה לא מעסיקה אותנו יותר מדי בחקיקה.

ראובן ריבלין: לפני שבועיים, הכנסת חשבה שהיא קודם כל צריכה להעלות לסדר היום את נושא האלימות.

ראובן ריבלין: רבים מחברי הכנסת נאמו.

ראובן ריבלין: אני לא יודע אם זה יימשך כך.

ראובן ריבלין: נדמה לי, שלא יוכל אהרונוביץ, חנין וח'ילו לחדש.

דב חנין: בעניין הזה אפשר לחדש המון.

ראובן ריבלין: אנחנו צריכים להבין שמנגנון הערעור צריך להיות מנוצל על ידנו בקפידה רבה.

גדעון סער: הנוהל בהגשת ערעור על הנשיאות, הוא שמדבר אחד המערערים ונציג הנשיאות.

רוחמה אברהם-בלילא: צודק חבר גדעון סער, אבל כיוון שזו הישיבה הראשונה וכיוון שזה הנושא הראשון, והוא נושא מאוד חשוב והעלו אותו 9 חברי כנסת, אפשרתי לדוברים לומר את דברם.

רוחמה אברהם-בלילא: מי שנמצא כאן יכול להצביע.

ארבל אסטרחן: המערער לא יכול להצביע.

יואל חסון: אני מבין את הצורך להעלות נושאים לסדר יום המליאה, גם מבחינה ציבורית.

יואל חסון: עם זאת, צריך לזכור שלחברי הכנסת יש כלי נוסף, העלאת הנושאים בוועדות הכנסת השונות.

יואל חסון: אני חושב, שזה כלי הרבה יותר משמעותי ומעשי.

יואל חסון: אלה דברים שיוצרים המשכיות, ויכולים להביא לביצוע ולא רק להצהרות על דוכן הנואמים.

יואל חסון: לכן אני מציע, שחברי הכנסת יבחרו את הכלי הזה.

יואל חסון: בסך הכל צריך לקבל את החלטת הנשיאות.

משה שרוני: ברכה חמה להבחרך.

משה שרוני: יש לנו שר חדש לביטחון פנים, ואני חושב שהוא כבר העלה את הנושא הזה.

משה שרוני: צריך לתת לו כמה שבועות.

משה שרוני: במידה ולא יתחדש משהו, נוכל לדון בנושא הזה.

יעקב מרגי: כל הנימוקים שנאמרו הם נכונים, אבל אם הנושא לא יעלה על סדר היום, כל הנושאים האחרים מתגמדים.

יעקב מרגי: השבוע זאת היתה מכה מחרידה למדינה, הן באלימות והן בתאונות דרכים.

יעקב מרגי: אם זה לא ירד מסדר היום, היא הנותנת שהכנסת תמשיך לדון בזה כדי שהתופעה הזאת תמוגר.

ראובן ריבלין: תזמין את השוטרים לוועדת הפנים.

יעקב מרגי: זה לא רק שוטרים, זאת עבודה מערכתית.

ראובן ריבלין: תזמין את המערכת.

אפרים סנה: הנימוק הכבד ביותר שחה"כ חנין העלה, היא מה הכנסת משדרת.

אפרים סנה: הכנסת לא יכולה לשדר אי רגישות למה שכואב לציבור.

אפרים סנה: אין אבא ואמא במדינה הזאת, שלא הזדעזעו השבוע.

אפרים סנה: אם הוועדה מחליטה להסיר את זה מסדר היום של השבוע, זה משדר דבר לא טוב.

אפרים סנה: אני מבין את הנימוק של אביגדור, כי צריך לשמור על כבודה של הנשיאות.

אפרים סנה: יש דרך ביניים, שבה הנשיאות תקבע שהנושא הזה יהיה נושא נפרד לדיון בשבוע הבא, או שהוא יהיה הנושא הראשון שיעלה ביום רביעי הבא.

אפרים סנה: לא כדאי שיוצר מצב שאנחנו דחינו את זה מסדר היום כלאחר יד.

אפרים סנה: זה משדר מסר לא טוב לציבור.

רוחמה אברהם-בלילא: לצערי, תופעת האלימות הולכת וגוברת בשבועות האחרונים.

רוחמה אברהם-בלילא: אנחנו עדים למכת האלימות בכל התחומים בחברה הישראלית.

רוחמה אברהם-בלילא: שמעתי את הלך הרוחות כאן, ויש הסכמה שהנושא הזה הוא חשוב.

רוחמה אברהם-בלילא: מתוקף סמכותנו כוועדה, אנחנו יכולים להמליץ בפני הנשיאות להעלות את זה לדיון לפי סעיף 86 א.

רוחמה אברהם-בלילא: הוועדה ממליצה לנשיאות לכלול את זה על סדר היום של שבוע הבא לפי סעיף 86.

רוחמה אברהם-בלילא: אנחנו נעבור להצבעה.

רוחמה אברהם-בלילא: ה צ ב ע ה בעד – כולם נגד - אין נמנעים - אין ההצעה התקבלה פה אחד.

רוחמה אברהם-בלילא: אנחנו עוברים לערעור הבא של חה"כ חנא סוויד, בנושא של ירידה באחוזי זכאי הבגרויות.

רוחמה אברהם-בלילא: הפעם אנחנו לא נקיים דיון בעניין.

רוחמה אברהם-בלילא: רק המציע והמשיב ידברו.

חנא סוייד: אני מברך אותך.

חנא סוייד: כל חברי הכנסת יודעים, שבשבוע שעבר פורסם, כי לאחר 5 שנים של עלייה במספר הזכאים לתעודת בגרות, חלה ירידה של 4%.

חנא סוייד: אני לא צריך לדבר הרבה על חשיבותו של החינוך.

חנא סוייד: אין עוררין שהחינוך תופס מקום חשוב בחיי החברה.

חנא סוייד: החינוך גם גורר מחולל.

חנא סוייד: הוא משפיע על אלימות, עוני ועל פערים חברתיים.

חנא סוייד: לא צריך להכביר במילים על חשיבות החינוך.

חנא סוייד: עצם העובדה שהכנסת לא דנה בנושא הזה, משדרת לציבור כי הנושא של החינוך הוא לא נושא חשוב והוא איננו בסדר עדיפויות של הכנסת.

ראובן ריבלין: לפי סנה, צריך לקבל את הערעור שלך.

ראובן ריבלין: אחרת יאמרו שאנחנו נגד חינוך.

ראובן ריבלין: זה יהיה אסון.

חנא סוייד: אנחנו מדברים כאן על נושאים שכולם חשובים.

חנא סוייד: הקריטריון הקובע, הוא מידת הדחיפות.

חנא סוייד: נאמר כאן, כי עניין דחוף הוא עניין שלא בשגרה.

חנא סוייד: אם אנחנו מדברים על 5 שנים של עלייה ופתאום ישנה ירידה, זה מקרה דחוף, מקרה שלא בשגרה.

חנא סוייד: אלימות תמיד יש.

חנא סוייד: כפי שאמר חה"כ ריבלין, אם כך צריך כל יום לדבר על זה.

חנא סוייד: פה יש שינוי.

ראובן ריבלין: צריך ללכת לפי כלל סנה.

ראובן ריבלין: כל פעם שהכנסת תהיה אטומה לציבור אם היא לא תקבל נושא מסוים, צריך לקבלו.

ראובן ריבלין: אני מציע לקבל בצורה גורפת את כל הערעורים.

חנא סוייד: אני חושב, שהקריטריון של דחיפות תקף במקרה הזה.

דוד טל: הדובר הדגיש את חשיבות הנושא של בגרויות.

דוד טל: אני מנסה להסביר, שאנחנו לא מדברים על חשיבות.

דוד טל: כל נושא פה הוא חשוב.

דוד טל: אנחנו מדברים על דחיפות.

דוד טל: אין לי אלא להיתלות בדברי היו"ר הקודם שנאמרו לגבי הנושא הקודם, כדי לבקש לדחות את הבקשה הזאת.

דוד טל: אם הנושא חשוב לו מאוד, הוא יוכל להגיש הצעה רגילה.

רוחמה אברהם-בלילא: אנחנו עוברים להצבעה.

רוחמה אברהם-בלילא: ה צ ב ע ה בעד – 7 נגד - 10 נמנעים - אין הערעור נדחה.

רוחמה אברהם-בלילא: אנחנו עוברים לערעור הבא של חה"כ טלב אלסאנע, בנושא שביתת הרשויות הבדואיות בצפון.

טלב אלסאנע: אני מצטרף למברכים ולברכות.

טלב אלסאנע: ביום ראשון לפני יומיים הוכרזה שביתה ב-8 רשויות מקומיות בצפון.

טלב אלסאנע: זה עניין מאוד דחוף.

טלב אלסאנע: אלפי אנשים לא יקבלו שירות, והדבר הזה ראוי להיות נדון בכנסת.

טלב אלסאנע: ראשי הרשויות חסרי אונים, והם ממתינים שהכנסת והממשלה יתייחסו לעניין, על מנת שהשלטון המקומי ימשיך לתת שירות בצורה מסודרת.

טלב אלסאנע: אני רוצה להזכיר לכולם, כי לאחר פגרה ופגרת בחירות הכנסת לא היתה פעילה במשך חודשים.

טלב אלסאנע: אני מצטרף לדבריו של חה"כ אריאל, בתחילת המושב יש לנו זמן.

טלב אלסאנע: בעוד 30-40 ימים, כאשר חוקים שהונחו יגיעו לקריאה טרומית, לא יהיה לנו זמן לדיונים בהצעות דחופות.

יורם מרציאנו: אל תדבר רק על הרשויות הבדואיות, אלא גם על רשויות יהודיות.

טלב אלסאנע: אני מקבל את התיקון של חה"כ מרציאנו, השביתה היא גם של רשויות יהודיות.

טלב אלסאנע: בכל רשות שנמצאת בשביתה, התושבים סובלים.

טלב אלסאנע: צריך להעלות את הזעקה שלהן על סדר יומה של הכנסת.

אורי אריאל: אפשר לבקש מסגן יו"ר הכנסת שיסביר, מה העומס הגדול ביום ד' הקרוב?

אורי אריאל: אולי אנחנו עלולים לקרוס.

דוד טל: אמר אחד הדוברים הקודמים, אם אנחנו נאשר יותר מדי הצעות לסדר, אפשר יהיה לראות את הכנסת בשעות המאוחרות כאשר היא ריקה.

דוד טל: המציע יישב מול כנסת ריקה לתפארת מדינת ישראל ויסביר את הדברים.

דוד טל: מעבר לכך, הנושא אמנם חשוב, אבל שביתות ברשויות הבדואיות, שביתות במועצות הדתיות ואי תשלום שכר, אלה דברים מתמשכים מאוד חשובים אבל מאוד לא דחופים.

גדעון סער: מה זה דחוף למי שלא מקבל שכר?

רוחמה אברהם-בלילא: משפט אחד ליו"ר הקואליציה, אביגדור יצחקי.

אביגדור יצחקי: גם אם הנושא הזה יעלה דחוף למליאה, המליאה תקרא לשר הפנים לפתור את הבעיה.

אביגדור יצחקי: אני מציע ששר הפנים יעשה את תפקידו וועדת הכנסת תקרא לו.

אביגדור יצחקי: אני עסקתי רבות בבעיות של רשויות.

רוחמה אברהם-בלילא: אנחנו עוברים להצבעה.

רוחמה אברהם-בלילא: ה צ ב ע ה בעד – 8 נגד - 8 נמנעים - אין הערעור לא התקבל.

אחמד טיבי: אני מבקש רביזיה.

רוחמה אברהם-בלילא: נעבור להצבעה.

רוחמה אברהם-בלילא: ה צ ב ע ה בעד – 7 נגד - 10 נמנעים - 1 הרביזיה לא התקבלה.

רוחמה אברהם-בלילא: אנחנו עוברים לערעור הבא של חה"כ עמי איילון.

רוחמה אברהם-בלילא: חה"כ קולט אביטל תציג את הנושא.

גדעון סער: אי אפשר לדון בזה.

רוחמה אברהם-בלילא: אפשר לדון.

רוחמה אברהם-בלילא: אני אמרתי בתחילת הדיון, כי כיוון שיש מכתב הסמכה של חה"כ עמי איילון, שבו הוא הסמיך את חה"כ קולט אביטל להציג את הנושא, חה"כ קולט אביטל תציג את הנושא.

גדעון סער: הוא צריך טעמים.

גדעון סער: יש תקנון.

ארבל אסטרחן: בתקנון תוקן, רק אם קבעה ועדת הכנסת, כי נבצר ממנו להשתתף בישיבה מסיבה רפואית או מסיבה מוצדקת אחרת ויש הסמכה בכתב.

רוחמה אברהם-בלילא: מה היתה הסיבה?

אחמד טיבי: פגישה עם מתן וילנאי.

רוחמה אברהם-בלילא: יש בידי את מכתבו של עמי איילון.

רוחמה אברהם-בלילא: אני אקריא אותו, ולאחר מכן אנחנו נחליט אם להסמיך את חה"כ אביטל להציג בשמו את העניין.

רוחמה אברהם-בלילא: אבקש בזאת לערער על החלטת יו"ר הכנסת וסגניה, שהתקבלה בישיבה מיום שני 15.05.2006, שלא לאשר את הצעתי הדחופה לסדר היום, בנושא חוק טל – דחיית שירות צבאי לבני הישיבות.

יורם מרציאנו: כמי שהוביל מאבק של עובדי רשויות מקומיות, אני לא יכול שלא להצביע בהצבעה כזאת.

אביגדור יצחקי: ואני לא עסקתי בנושא של עובדי רשויות.

יורם מרציאנו: אבל אני הובלתי מאבק, שבתתי מול משרד הפנים.

יורם מרציאנו: אני התפטרתי מתפקידי כסגן ראש עיר, ולכן אני לא יכול שלא להצביע .

אביגדור יצחקי: כל הצעה שתציע, אני לא אקבל.

יורם מרציאנו: בכל הצעה חברתית שתיראה לי, אני אצביע.

יורם מרציאנו: אנשים לא מקבלים שכר.

רוחמה אברהם-בלילא: אני מבקשת שלא לפתור זאת במסגרת הוועדה.

אביגדור יצחקי: תאמין לי, יהיה בסדר.

יורם מרציאנו: האם אתה מאיים עליי?

אביגדור יצחקי: הוא לא יעלה שום הצעה שאני אקבל.

אביגדור יצחקי: יורם מרציאנו: מה זאת הדיקטטורה הזאת.

אביגדור יצחקי: מי אתה שתגיד דבר כזה.

אביגדור יצחקי: אתה תראה לי?

אביגדור יצחקי: הוא לא יאיים עליי ויגיד לי, אני אראה לך.

אביגדור יצחקי: שום הצעה שלך אני לא אקבל.

רוחמה אברהם-בלילא: חבר הכנסת יצחקי, אני קוראת אותך לסדר פעם ראשונה.

אורי אריאל: זה לא בא בחשבון שבוועדה הזאת יישמעו איומים.

אורי אריאל: אני קורא לחה"כ יצחקי לחזור בו.

יורם מרציאנו: אי אעשה לך בית ספר.

רוחמה אברהם-בלילא: אני אפזר את הישיבה.

רוחמה אברהם-בלילא: חה"כ מרציאנו, קראתי לך פעמיים לסדר.

אחמד טיבי: אני חוזר בי.

אחמד טיבי: היא תיפול בשנת 2007 ולא בשנת 2008.

יורם מרציאנו: אתה במשרד ראש הממשלה, אתה מסדר את העניינים שם.

יורם מרציאנו: אני קצת מכיר את הדברים.

רוחמה אברהם-בלילא: חה"כ מרציאנו, אני קראתי אותך 3 פעמים לסדר ואתה לא מקשיב לי, אז אני מבקשת ממך לצאת.

יורם מרציאנו: את שומרת יפה על חברי סיעתך, וזה יפה.

רוחמה אברהם-בלילא: אני משתדלת.

רוחמה אברהם-בלילא: אני משתדלת, לשמור על סדרי הישיבות כאן.

רוחמה אברהם-בלילא: הישיבות כאן יתנהלו בצורה תקינה.

רוחמה אברהם-בלילא: חבריי חברי הכנסת, אל תנצלו את העובדה שאני אמרתי שאני רוצה לעבוד כאן מתוך שיתוף פעולה פורה ומלא.

רוחמה אברהם-בלילא: אני לא מתכוונת לצעוק כאן.

רוחמה אברהם-בלילא: זה לא יהיה בוועדה הזאת.

רוחמה אברהם-בלילא: כל חבר כנסת שנמצא ברשות דיבור כולם מקשיבים לו, כפי שכל אחד מכם היה רוצה שיקשיבו לו.

רוחמה אברהם-בלילא: אדוני יו"ר הקואליציה, אם יש בעיות כאלה או אחרות, אנחנו מתבקשים לפתור אותן מחוץ לישיבתה התקינה של הוועדה.

רוחמה אברהם-בלילא: אני הפסקתי בהקראת מכתבו של חה"כ עמי איילון.

רוחמה אברהם-בלילא: אני אקצר ואעבור לפסקה האחרונה: "לאור בעיה אישית, ביקשתי מחברת הכנסת קולט אביטל לייצג אותי לדיון בוועדה, והנני מיפה בזאת את כוחה למטרה זאת".

מנחם בן-ששון: כיוון שאני הגשתי הצעה דחופה לנושא הזה ועמי איננו כאן, אני יכול לדבר.

מנחם בן-ששון: אני לא ידעתי שהוא לא יהיה.

רוחמה אברהם-בלילא: אתה לא הגשת ערעור, ולכן אתה לא יכול לדבר.

גדעון סער: הוועדה צריכה למצוא שזאת סיבה מוצדקת.

רוחמה אברהם-בלילא: אנחנו נעבור להצבעה.

רוחמה אברהם-בלילא: האם הוועדה מסמיכה את חה"כ אביטל?

גדעון סער: הוועדה צריכה למצוא סיבה מוצדקת.

קולט אביטל: אבא שלו חולה ונמצא בבית חולים.

גדעון סער: זאת סיבה מוצדקת.

רוחמה אברהם-בלילא: נעבור להצבעה.

רוחמה אברהם-בלילא: ה צ ב ע ה בעד – 13 נגד - 5 נמנעים - אין הוועדה מסמיכה את חה"כ אביטל לייצג את עמי איילון.

קולט אביטל: אני מודה, כי אני סובלת כרגע מסכיזופרניה.

קולט אביטל: מצד אחד אני בנשיאות ואני מקבלת על עצמי את האחריות של ההחלטה המשותפת, ומצד שני ביקש ממני עמי איילון להציג את הדחיפות בהצעה שלו.

קולט אביטל: כפי שאתם יודעים, בג"צ הטיל ביקורת לא רק על הממשלה בעניין אי מילוי חוק טל, אלא גם על הכנסת.

קולט אביטל: הנושא מגולגל שוב לפתחה של הכנסת.

קולט אביטל: לכן, סבור חה"כ איילון, ואני מצטרפת אליו, כי הכנסת לא יכולה להתעלם ולהגיד, שהיה על זה בג"צ וכי הנושא הוא בטיפולה של הכנסת.

ראובן ריבלין: למה סיעת העבודה לא מגישה הצעה רגילה?

רוחמה אברהם-בלילא: מי בעד הצעתו של חה"כ איילון?

רוחמה אברהם-בלילא: ה צ ב ע ה בעד – 8 נגד - 12 נמנעים – 1 ההצעה התקבלה .

זהבה גלאון: אנחנו מבקשים רביזיה.

גדעון סער: אני מבקש רביזיה.

אביגדור יצחקי: חה"כ ברכה ביקש לתת לו 24 שעות נוספות להגיע להידברות בין כל הסיעות הערביות, על מנת להגיע למועמד מוסכם.

דוד טל: אני רוצה לבקש מחה"כ טיבי שיסכים לכך.

דוד טל: עוד יום אחד זה לא יהיה נורא.

רוחמה אברהם-בלילא: חה"כ טיבי מסכים, ולפיכך אנחנו נעשה את זה מחר.

רוחמה אברהם-בלילא: אנחנו נציג עכשיו על הרביזיה.

רוחמה אברהם-בלילא: מי בעד הרביזיה שהציע חה"כ סער?

רוחמה אברהם-בלילא: ה צ ב ע ה בעד – 8 נגד - 11 נמנעים - אין הרביזיה לא התקבלה.

רוחמה אברהם-בלילא: הצעת חוק מטעם ועדת הכנסת בדבר הגדלת מספר החברים בוועדת הכספים – הכנה לקריאה ראשונה

רוחמה אברהם-בלילא: אנחנו עוברים לנושא הרביעי, הצעת חוק מטעם ועדת הכנסת בדבר הגדלת מספר החברים בוועדת הכספים, הכנה לקריאה ראשונה.

רוחמה אברהם-בלילא: יציג את הנושא חה"כ גדעון סער.

גדעון סער: אני מציע שנעלה את ההצעה הזאת היום בקריאה ראשונה במליאה.

גדעון סער: כך נוכל מחר לאשר אותה.

גדעון סער: התכלית שלה, היא הוראת שעה שמגדילה את מספר חברי ועדת הכספים ל-19, כפי שהיה בקדנציה הקודמת, אם כי אז זה היה בהצעת חוק פרטית.

גדעון סער: כך נציגים של סיעות העבודה וישראל ביתנו, יוכלו להשלים את המניין שנקבע פה על ידי הוועדה המסדרת.

ארבל אסטרחן: בכנסת ה-17.

גדעון סער: היו הוראות שעה דומות בכנסת ה-16 ובכנסת ה-15.

רוחמה אברהם-בלילא: נציע שיירשם בכנסת ה-17 בלבד.

רוחמה אברהם-בלילא: מי בעד הצעתו של חה"כ סער?

רוחמה אברהם-בלילא: ה צ ב ע ה בעד – כולם נגד - אין נמנעים - אין ההצעה התקבלה פה אחד.

רוחמה אברהם-בלילא: תודה רבה, הישיבה נעולה.